# Az Európai Unió C 344A/2020

| | ISSN 1977-0979 |
| --- | --- |
| Az Európai Unió
  Hivatalos Lapja | C 344A |
| | |
| Magyar nyelvű kiadás | Tájékoztatások és közlemények | 63. évfolyam2020. október 16. |

ISSN 1977-0979

Az Európai Unió

Hivatalos Lapja

C 344A

Magyar nyelvű kiadás

Tájékoztatások és közlemények

63. évfolyam2020. október 16.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2020/C 344 A/01 | Főtitkárság - Pályázati felhívás a Szabályozói Ellenőrzési Testület tagságának betöltésére (AD 14-es besorolású főtanácsadó) - Ideiglenes alkalmazotti megbízás az egyéb alkalmazottakra vonatkozó alkalmazási feltételek 2. cikkének a) pontja szerint - COM(2020)10396 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2020/C 344 A/01

Főtitkárság - Pályázati felhívás a Szabályozói Ellenőrzési Testület tagságának betöltésére (AD 14-es besorolású főtanácsadó) - Ideiglenes alkalmazotti megbízás az egyéb alkalmazottakra vonatkozó alkalmazási feltételek 2. cikkének a) pontja szerint - COM(2020)10396

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 16.10.2020 | HU | Az Európai Unió Hivatalos Lapja | CA 344/1 |
| --- | --- | --- | --- |

16.10.2020

HU

Az Európai Unió Hivatalos Lapja

CA 344/1

---

Főtitkárság

Pályázati felhívás a Szabályozói Ellenőrzési Testület tagságának betöltésére (AD 14-es besorolású főtanácsadó)

Ideiglenes alkalmazotti megbízás az egyéb alkalmazottakra vonatkozó alkalmazási feltételek 2. cikkének a) pontja szerint

COM(2020)10396

(2020/C 344 A/01)

Magunkról

A Szabályozói Ellenőrzési Testület (a továbbiakban: a Testület) 2015-ben jött létre egy európai bizottsági elnöki határozattal (1), amely legutóbb 2020-ban módosult (2). A Testület a hatásvizsgálatok, utólagos ellenőrzések és célravezetőségi vizsgálatok minőségének ellenőrzésével, valamint a vonatkozó jelentéstervezetekkel kapcsolatos vélemények kibocsátásával hozzájárul a minőségi jogalkotásra irányuló európai bizottsági politikához. A Testülethez benyújtott szövegek túlnyomó része angol nyelvű, és a szövegekkel kapcsolatos megbeszélések is többnyire angol nyelven zajlanak.

A Testület hat tagból és egy elnökből áll. A Testület tagjai teljes munkaidőben a Testületben dolgoznak. A Testület három tagját az Európai Bizottság szolgálatain kívülről, másik három tagját pedig az Európai Bizottságon belülről választják és nevezik ki. A Testület külső tagjainak kiválasztására a hatásvizsgálatok, az utólagos értékelések és az általános szabályozási politikák – ezen belül a makroökonómia, a mikroökonómia, a szociális és a környezetvédelmi politikák – terén szerzett igazolt tudományos tapasztalataik alapján kerül sor.

A Testület tagjainak kinevezése három évre szól, amely nem újítható meg. A tagoknak teljes munkaidőben a Testületben kell dolgozniuk. Ez az időszak kivételes esetben legfeljebb egy évvel meghosszabbítható, amennyiben ez szükséges ahhoz, hogy biztosítható legyen a Testület működésének folyamatossága, a belső és külső tagok számának egyensúlya, vagy rendkívül nagy munkaterhelés idején a teljes létszámmal való működés. Igazgatási szempontból a Testület tagjai az Európai Bizottság Főtitkárságához tartoznak. A tagokra az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek (a továbbiakban: személyzeti szabályzat (3)), valamint a helyes hivatali magatartásra vonatkozó bizottsági szabályzat alkalmazandó. Ezek a dokumentumok rögzítik azokat a szigorú etikai, titkossági és összeférhetetlenségi szabályokat, amelyek kiemelt fontosságúak a Testület tevékenységei szempontjából. A személyzeti szabályzat értelmében a Testület tagjai publikálhatnak tudományos cikkeket, ha ez nem akadályozza őket megbízatásuk ellátásában.

Ajánlatunk

A Szabályozói Ellenőrzési Testület tagjaként betöltött pozíció nagy kihívást jelentő állás, amely a következő feladatokkal jár:

| — | a meglévő szakpolitikákra vonatkozó értékelésekről és célravezetőségi vizsgálatokról benyújtott jelentések, valamint a Bizottság új szakpolitikai kezdeményezéseinek alátámasztásaként készített hatásvizsgálatok minőségének értékelése, |
| --- | --- |

—

a meglévő szakpolitikákra vonatkozó értékelésekről és célravezetőségi vizsgálatokról benyújtott jelentések, valamint a Bizottság új szakpolitikai kezdeményezéseinek alátámasztásaként készített hatásvizsgálatok minőségének értékelése,

| — | a benyújtott hatásvizsgálatokkal, értékelési és célravezetőségi vizsgálati jelentésekkel kapcsolatos véleményekhez, valamint az ezek javítására irányuló ajánlásokhoz való hozzájárulás, |
| --- | --- |

—

a benyújtott hatásvizsgálatokkal, értékelési és célravezetőségi vizsgálati jelentésekkel kapcsolatos véleményekhez, valamint az ezek javítására irányuló ajánlásokhoz való hozzájárulás,

| — | az elnök irányításával tanácsadás az egyedi bizottsági szolgálatoknak a vonatkozó iránymutatások alkalmazása és értelmezése tekintetében, különösen a problémásabb értékelések során, illetve adott esetben módszertani kérdésekkel kapcsolatosan. |
| --- | --- |

—

az elnök irányításával tanácsadás az egyedi bizottsági szolgálatoknak a vonatkozó iránymutatások alkalmazása és értelmezése tekintetében, különösen a problémásabb értékelések során, illetve adott esetben módszertani kérdésekkel kapcsolatosan.

Elvárásaink (kiválasztási kritériumok)

Az ideális pályázó olyan kiemelkedő képességű és dinamikus szakember, aki megfelel a következő kiválasztási kritériumoknak:

Személyes tulajdonságok

| — | kiváló szóbeli és írásbeli kommunikációs készség a szervezeten belüli és kívüli érdekeltekkel folytatandó hatékony és folyékony kapcsolattartás, kommunikáció és együttműködés, valamint a Bizottság külső fórumokon való képviselete érdekében. |
| --- | --- |

—

kiváló szóbeli és írásbeli kommunikációs készség a szervezeten belüli és kívüli érdekeltekkel folytatandó hatékony és folyékony kapcsolattartás, kommunikáció és együttműködés, valamint a Bizottság külső fórumokon való képviselete érdekében.

Szakmai készségek és tapasztalat

| — | a szabályozási politika, a hatásvizsgálati vagy utólagos értékelési eljárások és módszerek igazolt ismerete meggyőző tudományos teljesítmény, különösen vonatkozó publikációk alapján, |
| --- | --- |

—

a szabályozási politika, a hatásvizsgálati vagy utólagos értékelési eljárások és módszerek igazolt ismerete meggyőző tudományos teljesítmény, különösen vonatkozó publikációk alapján,

| — | az uniós politikák és az uniós döntéshozatali eljárások – ezen belül a minőségi jogalkotásra irányuló bizottsági politika – alapos ismerete, |
| --- | --- |

—

az uniós politikák és az uniós döntéshozatali eljárások – ezen belül a minőségi jogalkotásra irányuló bizottsági politika – alapos ismerete,

| — | a következő szakterületek közül egy vagy több területén szerzett speciális szakértelem: makroökonómia, mikroökonómia, szociálpolitika, valamint környezetvédelmi politika. |
| --- | --- |

—

a következő szakterületek közül egy vagy több területén szerzett speciális szakértelem: makroökonómia, mikroökonómia, szociálpolitika, valamint környezetvédelmi politika.

Vezetői/magas szintű tanácsadói készségek:

| — | kiváló elemzőkészség és stratégiai gondolkodási készség, |
| --- | --- |

—

kiváló elemzőkészség és stratégiai gondolkodási készség,

| — | kiemelkedő koordinációs készség. |
| --- | --- |

—

kiemelkedő koordinációs készség.

A kiválasztott pályázónak tagállama nemzeti biztonsági hatóságától származó érvényes biztonsági tanúsítványról szóló igazolással kell rendelkeznie, vagy módjában kell, hogy álljon annak megszerzése. A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített adatokhoz. (Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem).

A pályázóval szemben támasztott követelmények (pályázati feltételek)

A kiválasztási szakaszban csak az a pályázó vehet részt, aki a jelentkezési határidő lejártakor megfelel a következő formai követelményeknek:

| — | Állampolgárság: a pályázó az Európai Unió valamelyik tagállamának állampolgára. |
| --- | --- |

—

Állampolgárság: a pályázó az Európai Unió valamelyik tagállamának állampolgára.

| — | Felsőoktatásban szerzett oklevél vagy diploma: a pályázó






  a) | vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, |
| --- | --- | --- |

—

Felsőoktatásban szerzett oklevél vagy diploma: a pályázó

a)

vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik,

| b) | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik. Ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele. |
| --- | --- |

b)

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik. Ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele.

| — | Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (4) rendelkezik. |
| --- | --- |

—

Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (4) rendelkezik.

| — | Tanácsadói tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet magas szintű tanácsadói munkakörben (5), az itt meghirdetett munkakör szempontjából releváns területen szerzett. |
| --- | --- |

—

Tanácsadói tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet magas szintű tanácsadói munkakörben (5), az itt meghirdetett munkakör szempontjából releváns területen szerzett.

| — | Nyelvismeret: a pályázó az Európai Unió egyik hivatalos nyelvét (6) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik. |
| --- | --- |

—

Nyelvismeret: a pályázó az Európai Unió egyik hivatalos nyelvét (6) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik.

| — | Korhatár: a pályázó a megbízatás három éve alatt nem tölti be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) pontját (7)). |
| --- | --- |

—

Korhatár: a pályázó a megbízatás három éve alatt nem tölti be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat 52. cikkének a) pontját (7)).

Kiválasztás és kinevezés

A sikeres pályázót az Európai Bizottság választja és nevezi ki saját kiválasztási és felvételi eljárásai szerint (lásd még a felső vezetők alkalmazási politikájára vonatkozó összefoglaló dokumentumot: Compilation Document on Senior Officials Policy (8)).

A kiválasztási eljárás keretében az Európai Bizottság előválogató bizottságot hoz létre. Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fenti kiválasztási kritériumoknak leginkább megfelelő pályázókat, akik az előválogató bizottsággal folytatandó interjúra kaphatnak meghívást.

Az interjúkat követően az előválogató bizottság kialakítja a véleményét, és javaslatot tesz azon pályázók listájára, akik további interjúkon vehetnek részt az Európai Bizottság kinevezési tanácsadó bizottságával. A kinevezési tanácsadó bizottság az előválogató bizottság véleményét figyelembe véve határoz arról, hogy erre az interjúra mely pályázók kapnak meghívást.

A kinevezési tanácsadó bizottsággal folytatandó interjúra meghívott pályázók külső személyzeti felvételi tanácsadók által szervezett egész napos vezetői értékelőközpontban (assessment centre) lebonyolított vizsgákon vesznek részt. Az interjú és az értékelőközpontról készült jelentés eredményei alapján a kinevezési tanácsadó bizottság összeállítja azon előválogatott jelöltek listáját, akik a megítélése szerint alkalmasak a Szabályozói Ellenőrzési Testület tagságának betöltésére.

A kinevezési tanácsadó bizottság által kiválasztott pályázókat ezután a Bizottság minőségi jogalkotásért felelős tagja hallgatja meg (9).

Az interjúkat követően az Európai Bizottság döntést hoz a kinevezésről.

Gyakorlati okokból, valamint a kiválasztási eljárásnak a pályázók és az intézmény érdekében történő mielőbbi lezárása érdekében a kiválasztási eljárás kizárólag angol és/vagy francia nyelven zajlik (10).

A jelölt mindaddig nem férhet hozzá a CONFIDENTIEL UE/EU CONFIDENTIAL vagy magasabb szintű EU-minősített adatokhoz, és nem vehet részt az ilyen EU-minősített adatokat megvitató üléseken, amíg az érintett tagállam meg nem adja a személyi biztonsági tanúsítványt, és amíg a biztonsági ellenőrzési eljárás le nem zárul az Európai Bizottság Biztonsági Igazgatóságától származó, jogilag előírt tájékoztatással.

Esélyegyenlőség

Az Európai Bizottság esélyegyenlőségi és megkülönböztetéstől mentes politikát alkalmaz, összhangban a személyzeti szabályzat 1d. cikkével.

Alkalmazási feltételek

A javadalmazás és az alkalmazási feltételek tekintetében a személyzeti szabályzat rendelkezései az irányadók.

A sikeres pályázót AD 14 besorolási fokozatú, ideiglenes alkalmazottként alkalmazzák. Szakmai tapasztalatának hosszától függően a besorolási fokozaton belül az 1. vagy a 2. fizetési fokozatba sorolják be. Az ideiglenes megbízatás három évre szól, és legfeljebb további egy évvel meghosszabbítható.

Felhívjuk a pályázók figyelmét, hogy a személyzeti szabályzat értelmében valamennyi újonnan felvett munkatárs kilenc hónapos próbaidő letöltésére köteles.

A munkavégzés helye a Szabályozói Ellenőrzési Testület székhelye, Brüsszel (Belgium).

Függetlenség és érdekeltségi nyilatkozat

Hivatalba lépése előtt a főtanácsadónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi pályázati feltételnek („A pályázóval szemben támasztott követelmények”), különös tekintettel a megkövetelt oklevélre és magas szintű szakmai tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a kiválasztási eljárásból automatikusan kizárjuk.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

Mindenképpen rendelkeznie kell érvényes e-mail-címmel. Ennek segítségével igazoljuk vissza regisztrációját, és ezen tartjuk Önnel a kapcsolatot az eljárás különböző szakaszai során. Ebből következően e-mail-címének esetleges későbbi változásairól értesítenie kell majd az Európai Bizottságot.

A pályázónak a jelentkezés részeként önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A regisztráció határideje 2020. november 16., brüsszeli idő szerint déli 12 óra, amely időpontot követően regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes regisztrációt nem fogadunk el.

Fontos tudnivaló a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Minden megkeresést a megfelelő bizottság titkárságának kell címezni.

A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek megfelelően kezeljék. Ez különösen vonatkozik az ilyen adatok bizalmas jellegére és biztonságára (11).

---

(1)  C(2015) 3263 határozat (2015. május 19.) egy független Szabályozói Ellenőrzési Testület létrehozásáról.

(2)  P(2020) 2 határozat (2020. január 23.) egy független Szabályozói Ellenőrzési Testületről.

(3)  https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(4)  A szakmai tapasztalat csak akkor vehető figyelembe, ha arra a pályázó olyan tényleges munkaviszony keretében tett szert, amelyet valós, fizetett (bármilyen típusú szerződéssel rendelkező) alkalmazottként vagy szolgáltatóként végzett munkavégzés jellemez. A részmunkaidőben végzett szakmai tevékenységeket arányosan, a teljes munkaidő igazolt hányada alapján kell kiszámítani. A szülési szabadság / szülői szabadság / örökbefogadási szabadság akkor vehető figyelembe, ha arra munkaszerződés keretében került sor. A doktori tanulmányok akkor is szakmai tapasztalatnak minősülnek, ha nem fizetettek, ugyanakkor az ilyen tanulmányok időtartamából legfeljebb három év vehető szakmai tapasztalatként figyelembe, és kizárólag abban az esetben, ha a pályázó az adott doktori képzést sikeresen elvégezte. Egy adott időszak csak egyszer vehető figyelembe.

(5)  Önéletrajzukban a pályázók a tanácsadói munkakörben töltött évekre vonatkozóan egyértelműen közöljék a következőket: 1. a betöltött beosztások megnevezése és az ezekhez tartozó munkakör; 2. a pontos terület, valamint a pozíció szintje az adott szervezeten belül (a hierarchiában alattuk és felettük lévő szintek száma); 3. a jelentési útvonal az egyes betöltött pozíciók esetében.

(6)  http://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(7)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

Az Európai Bizottság a kiválasztási eljárást angol, francia vagy német nyelven folytatja.

(9)  Kivéve, ha a Bizottság érintett tagja ezt a feladatot a 2007. december 5-i PV(2007) 1811 bizottsági határozattal összhangban a Bizottság egy másik tagjára ruházza át.

(10)  A kiválasztási bizottság biztosítja, hogy az e nyelveket anyanyelvként beszélők ne élvezhessenek indokolatlan előnyt.

(11)  Az Európai Parlament és Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról szóló (HL L 295., 2018.11.21., 39. o.).

---